58

ISIGIDIMI SAMAXOSA, AUGUST 1, 1887.

Ukufa ngebaqo—Ati amapepa apesheya kolwandle kuko inkazana efe ngokusiqupe. Ite kuba indlu yayo ibimelene neyomnye umntu, wati lomntu wafika ucango Iwendlu yake lupambene isitshixo lungavuleki, waba kutini, alwavuma, kwaye kweloxa azamana nocango efile yintsini u Clara Smith (lonkazana) suke yati isahleka njalo, yawa qwiti pantsi yafa kwapela.

Odutyulweyo.—Kuvakala ngamapepa ukuba kuko umlungu opantse ukushiya ukuncunza e Luneberg. Kutiwa ute u Mr. Christian Kohrs esadla i tea nosapo Iwako ngomnye umhla, kwavakala isitonga, umpu uveliswe ngefestile, imbumbulu yekata kuye esifubeni yaya kuti gqi egxalabeni. Kufunwe kunene umntu ongaba wenze lonto akafunyanwa, kwade kwafana kwabanjwa umfo ontsundu ekutiwa kuranelwa kuye, kuba wake waviwa emsongela ngokuti uya kumbulala. Ubanjiwe waqanyangelwa ukubotshelelwa, noko kwasa ekululwe yiminyanya yakowabo, ise yinyashawe inanamhla. Nalo mfo udutyulweyo uqubela kwase kudleni inca.

Ababulewe ngumlilo.—Liti ipepa eliyi *Natal Mercury,* kutshe indlu kwa Moodie, ilele amadoda amabini, abasebenza kwi Beehive Company. Enye ife kwa oko, (kuba umlilo ukauleze kunene) enye kuse isapanyaza. Ite kuba iqatywe kunene amayeza okutsha, yalaliswa ekoyini njalo. Ipumile ebusuku yaya kudimbaza isisele semali yayo endulini etile, yafika ngokuqauka isel’iyipete pofu. [Wafa nelinqwa betu lowo Ed. *Sigidimi.]*

U Mr. Tengo-Jabavu.—Kubonakele kwipepa eliyi *Port Elizabeth Telegraph* ukuba u Mr. Tengo-Jabavu usinge e Kapa ngo mcimbi wokutungwa imilomo. Kuvakala kwakona ukuba uyakuti ebuya kona afunde ipepa elingomcimbi waba ntsundu e Town Hall mhlayimbi.

Ikaya labantsundu.—Ikaya labantsundu lika Mr. Paul Xiniwe lilo okunene. Kungati ukuba kuyakuqubeka ngoluhlobo kusabonakala Iona okwangoku kungaba kwenzeke icam elikulu kumzi ontsundu ngenxa yelo kaya. Wanga umzi ungalixasa ngomxelo wonke kuba liluncedo olukulu kubo bonke abafuna ukupumla kakuhle, kwanabafuna izixaso nezamahashe abo xa sukuba beye e Qonce. Linayo yonke into efunekayo kubantu abandilekileyo naba funa indawo ezolileyo neyonwabileyo. Qondani mawetu nalo namhla ikaya labantsundu.

Inxwaleko ehlileyo.—Kubonakele emapepeni ukuba umhlobo wetu ongu Mr. I. Wauchope uhlelwe yinxwaleko yokutshelwa yindlu yake ese Tinara, emva kwemigudu nendleko azenzileyo zokwenzela usapo Iwake ikaya. Asi- kuko nokuba silusizi ngenxa yalonxwaleko imhleleyo. Hayi ubumpunyumpunyu bemfuyo yelihlabati! Banyani- sile abati “ *There's many a slip 'twixt the lip and the cup.”*

Umdudo ka Mqikela.—Kobonakele kumapepa ase Kokstad ukuba bekusand’ukubako umdudo omkulu e Mampondweni. Kuzeka inkosi enkulu u Mqikela, izeka udade bo Mhlontlo. Kwalotyolwa amashumi asixenxe (70) enkomo, kwaba kuyapela.

Umcimbi wokutungwa imilomo.—Kubonakala emape- peni ukuba lomcimbi useluvunyiwe nayi Ruluneli ukuba londawo mayime ibe ngumteto ekuya kuqutywa ngawo, U Mr. Jabavu upele nge Bayi kuba akusayi kunceda luto ukuya ku Mhlekazi ukunqanda eso senzo ngoku. Lendawo ifanele ukukangelwa ngeliso elingagaxaziyo kanye. Ngati nendawo ecingwe li Bayi yokuti xa kunje kutunywe amadoda atile ukuya e England ngawo lomcimbi lifanele ukuke liyondele kunene eyona nto kunge- nziwa yona ngoku ne Ruluneli sel’inike isihlahla nje kulomteto, kuba zininzi zona indlela zokwenziwa kulento, nakuba zingayi kunceda nto zonke.

Iliso lomzi ontsundu.—E Qonce kuko intlanganiso ezitiye igama lokuba li “ Liso lo Mzi Ontsundu,” eliti xa likunyushwayo “ *Native Vigilance Association* ” Yiyo le ib’- itume u Mr. Jabavu ukuy’ e Kapa ukuya kutintela u Ruluneli ukuba angawuvumi lo mteto waba Voti. Igxamesi layo elikulu lise Bayi, zombini sezivumelene ukuba kutunyelwe Pesheya kolwandle ukuya kuvelela u Mntan’Omhle ngoku tungwa komzi ontsundu imilomo. “ Iliso ” lizibekele

umsebenzi obanzi. Ukuba likokelwe ngengqondo lingaba lilungelo emzini. Kodwa ukuba ligaxazile, lazikangela izinto ngokwe gxwem ingelinganiswe ingozi engehlayo.

Ingxoxo.—Ezibekoyo ePalamente ngemali yokuxasa imfu- ndo zibe shushu. Kodwa oyisiwe amadoda abefuna ukuba zingaxaswa ezaba ntsundu kwindlu engentla i *Legislative Council* apo sakutshwa kona isaziso soku hlanganiswa kweziqamo zentsebenzo zabafundisiweyo. Babe batandatu kupela ababe ngelo cala, boyisiwe ke. Kwengapantsi ivunyiwe indawo yokuxaswa kwazo okwangoku.

Icebo lika MR. hofmeyr.—Ingxoxo ebi nga 27 July ahlulelana amacala. U Mr. Hofmeyr uti—Ukuba umzi ontsund’ ufanelwe lilungelo lokuvota ngoko ukwafanelwe kukupatwa nje ngaba mhlope bangabi namiteto ibaqwantisayo, enje ngeye Lali, ne Pass. Icala lo Mr. Innes liti—Elicebo linendawo eli sheyi kuba liqala ngoku “ tunga imilomo,” ’ze libe liti makubeko abakululekayo kwimiteto eqwantisayo, bafane naba mhlope ; kube kubonakala ukuba intshiyi zalo zitshaulela ekuvulelweni kotywala, kuba bonke abakululekileyo kwimiteto eqwantisayo bengena kuvingcelwa utywala bebufuna. Londawo yo Mr. Innes ayipikiswanga yakuka- nkanywa. Icala lika Mr. Hofmeyr lisoyisile ke kodwa.

IBANDLA LASE DIPENDE.

Kuvakala ukuba kwi ntlanganiso yaba fundisi be Dipende ebise Rini ngo June odluleyo kwenjiwe nje ukwabiwa kwabashumayeli nabatsha:

1. U Mr. Wm. W. Gqoba unikwe ngoku igunya elizeleyo *(License)* lokushumayela apo afunwe kona, nemvume yokuba aye kuziqalela iremente nokuba kupina apo kuvuleke ucango kona, nokuba angabizwa nayiyipina iremente emfunayo.
2. Kwabebe funda e Lovedale, u Mr. Solomon Matolo fanel’ ukuba ukutshelwe e Kimberley ukuba abe ngumVa- ngeli pantsi kuka Mr. Bulmer. U Mr. Timothy Makaba uya kuncedisa u Rev. Simon P. Sihlali, e Batenjini.

Ixesha lokunduluka kwabo asikalazi. Asikuko nokuba ukumka kwabo bobatatu kuya kushiya isikewu ekungelula ukusivingca e Lovedale apa ngokukodwa. Bebe luncedo olukulu emisebenzini yomzi. Umfo ka Gqoba, iciko ekuteteni, inyange ekuzazini nase kuzibaliseni imbali zakowetu —ukuba umkile e Lovedale ngati *Isigidimi* siya kuba bunkedama—kuba nalapo eb’eluncedo olukulukazi. Ibandla eliya kufumana u Mr. Matolo lozuza umfo obekekileyo nongqondo izinzileyo. Eliya kufumana u Mr. Makaba lozuza umfo okwanjalo ontshumayelo ishushu nehlab' emxelweni.

Sibanqwenelela impumelelo apo baya kona, nentsikelelo emsebenzini abaya kuwuqala ngexesha ete i Nkosi yavuma ukuba baye kwindawo ngendawo zabo.

IMIGCOBO YE JUBILI KWA GATYANA,  
WILLOWVALE.

[IVELA KU REV. DR. SOGA.]

Le Jubili yentsapo yenzeka e Willowvale (kwa Gatyana) ngosuku Iwe 28 ku June 1887. Yayiyingqungqutela yentlanganiso. Inani lentsapo yodwa yayinga 661, inani lento yonke eyayiko ngalomini ngamawaka omane (4,000), bevela kwindawo-ndawo ezilunge neso sitili. Lomsebenzi wada waba ntsuku mbini. Abantu lento bayingena ngemixelo eyicwayitileyo bade bakupa ozinkomo, gusha ne bokwe. Kwaxelwa ishumi lenkomo (10), negusha ezimashumi mahlanu (50), sekundawonye nebokwe, ngapandle kwenxowa zokudla njalo-njalo. Kwada kwanga kusemsitweni. Abantwana bezikula baviwa kuzo zonke izifundo abebe zilungiselele ngazo, bacula nokucula. Zat'izikula ezidlule ezinye zavuzwa ngamabaso *(prizes)* zaze ke zonke zonelana ngawo. Amaqaba awayeko amangaliswa kunene linani labantwana abafundiswayo beso sitili, aza aneliswa kunene nazinto ezazisenziwa ngabantwana abo bafundiswayo. Intlanganiso enje ngale ayanele kuba iyakuvelisa ukulunga okutile ngobuko bayo, ekutini ixaye uluvo lokutobela umteto we Nkosazana kodwa, iyakupembelela izishukumise intliziyo nengqondo malungana nalento iyi- mfundo yosapo. Izikula ezo zenze inteto ebaliweyo *(address)* yokucamagusha ku Kumkanikazi kuba epile wade wafunya- nwa yile Jubili yake, ezite ezoncwadi zatunyelwa nge Nkulu ye Mantyi u Capt. Blyth wase Ntlambe, owaye celiwe naye wako, ukuze zamkelwe nguye.